Sagunt guarda un minut de silenci en senyal de condemna i repulsa pels presumptes assassinats masclistes ocorreguts a Madrid i a Barcelona
16 de juliol 2020

  

![](/media/2kcjlmne/60c_minuto-de-silencio-6.jpg)  
  

L'Ajuntament de Sagunt, a través de l'Àrea d'Igualtat, ha convocat un minut de silenci hui, 16 de juliol, a les 12 hores pels presumptes assassinats masclistes d'una dona de 31 anys a Torrejón de Ardoz (Madrid) i d'una altra de 20 anys a Barcelona. Segons dades oficials, amb estes dos últimes ja són 23 les dones assassinades en el que portem de 2020.

  

Membres de la Corporació Municipal, del funcionariat i de la ciutadania han condemnat i mostrat la seua repulsa a estos fets a les portes dels edificis municipals.

  

La delegació d'Igualtat informa que qualsevol persona que sospite d'un cas de violència té el deure com a ciutadà o ciutadana de telefonar al 016 o al telèfon d'emergències, el 112, i comunicar-ho.

  

Així mateix, el departament recorda que el servici d'atenció a les dones, en l'Àrea d'Igualtat, es realitza de manera presencial els dimarts, dijous i divendres, amb cita prèvia a través del número 96 265 58 89 (de 8 a 15 hores), del WhatsApp 607248363 (de 8 a 19.30 hores) o bé via telemàtica en dona@aytosagunto.es. 

  

A més, des de l'Àrea d'Igualtat recorden que, si alguna dona es troba en una situació d'emergència greu, pot telefonar al Centre Coordinador d'Emergències 112. Si has sigut víctima d'una agressió i necessites protecció, telefona a la Policia Nacional 091 o 96 267 00 91; a la Policia Local 092 o 96 265 54 84; o a la Guàrdia Civil al 062.

  

Finalment, si la persona necessita ajuda urgent també pot posar-se en contacte amb el CENTRE DÓNA 24 HORES de la Generalitat Valenciana al 900 580 888, o bé telefonar al 016, ja que la telefonada no queda registrada en la factura ni en el dispositiu mòbil.

​  

*   [](http://www.facebook.com/sharer.php?u=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pels-presumptes-assassinats-masclistes-ocorreguts-a-madrid-i-a-barcelona/ "Facebook")
*   [](http://twitter.com/share?url=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pels-presumptes-assassinats-masclistes-ocorreguts-a-madrid-i-a-barcelona/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pels-presumptes-assassinats-masclistes-ocorreguts-a-madrid-i-a-barcelona/ "Linked In")
*   [](mailto:?body=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pels-presumptes-assassinats-masclistes-ocorreguts-a-madrid-i-a-barcelona/)